CVIJEĆE U PROLJEĆE

Jutros je LJUBIČICA očice otvorila,

sretna i vesela što se probudila.

Do nje je TRATINČICA latice brojila:

nije nijedna nestala dok sam spavala.

MASLAČAK je živahno podigao glavu,

a žuti se JAGLACI pobacali u travu.

Ispod starog hrasta zvone VISIBABE,

ŠAFRANI se prošetali, leptiriće vabe.

Bijele CICAMACE vire iz vrbika,

u potočić mali POTOČNICA zirka.

Leptirići, leptirići, dođite nam ljepotani.

Dovedite i pčelice, bubamare i osice!

Otvorite svoje oči svi, crvići i bubice,

da prošeću po travi vrapci, vuge i sjenice!

Hej sunašce zlaćano, ugrij nam nožice,

da još dugo imamo mirisne latice!

Katica Stubičar